text: সোভিয়েত সমাজতান্ত্রিক প্রজাতন্ত্রের ঐক্যতন্ত্র ( সয়ুজ় সভেৎস্কিখ়্ সৎসিয়ালিস্তিচেস্কিখ়্ রেস্পুব্লিক্), সংক্ষেপে সোভিয়েত ঐক্যতন্ত্র ( সভেৎস্কিয়্ সয়ুজ়্) বা সোভিয়েত ইউনিয়ন ছিল একটি একদলীয় যুক্তরাষ্ট্রীয় সমাজতান্ত্রিক দেশ, যার অস্তিত্ব ছিল ১৯২২ সাল থেকে ১৯৯১ সাল পর্যন্ত। ১৯৪৫ সাল থেকে ১৯৯১ সালে ভেঙে যাবার আগে পর্যন্ত সোভিয়েত ঐক্য মার্কিন যুক্তরাষ্ট্রের সাথে একমাত্র প্রতিদ্বন্দ্বী পরাশক্তি হিসেবে স্নায়ুযুদ্ধে লিপ্ত ছিল। ১৯৯১ সালে সোভিয়েত ইউনিয়নের পতনে ১৫টি নতুন প্রজাতন্ত্র গঠিত হয়।
  
  রুশ সাম্রাজ্যের পতন ঘটে ১৯১৭ সালে ভ্লাদিমির লেনিনের বলশেভিক পার্টির নেতৃত্বে অক্টোবর বিপ্লবের মাধ্যমে। এই বিপ্লব সারা বিশ্বে কমিউনিস্ট বিপ্লব হিসেবে পরিচিত ছিল। যার ফলশ্রুতিতে তাত্ত্বিক দর্শনের ভিত্তিতে প্রথম তথাকথিত সমাজতান্ত্রিক রাষ্ট্র সোভিয়েত ঐক্যের সৃষ্টি হয় ১৯১৮ সালে। ১৯১৮ হতে ১৯২০ সাল পর্যন্ত গৃহযুদ্ধের কবলে পড়ে সোভিয়েত ঐক্যতন্ত্র। ১৯৯১ সালে  আনুষ্ঠানিকভাবে সোভিয়েত ইউনিয়নের বিলুপ্তি ঘটে ও ১৫টি রাষ্ট্র  গঠিত হয়ে।
  
  ভৌগোলিক পরিসীমা 
  
  ভৌগোলিক পরিসীমায় রুশ সাম্রাজ্যের পরবর্তী সোভিয়েত ঐক্য বিভিন্ন সময়ে পরিবর্তিত হয়েছে। তবে সর্বশেষ বৃদ্ধির পর সোভিয়েত ঐক্যের ব্যাপ্তি দাঁড়ায় বাল্টিক রাষ্ট্রসমূহ, পূর্ব পোল্যান্ড ও বেসার্বিয়া পর্যন্ত। এ অবস্থা ছিল দ্বিতীয় বিশ্বযুদ্ধের আগে পর্যন্ত। দ্বিতীয় বিশ্বযুদ্ধের পর পোল্যান্ড ও ফিনল্যান্ডকে সোভিয়েত ঐক্য হতে বিচ্ছিন্ন করা হয়।
  
  ইতিহাস
  
  বলশেভিক বিল্পব
  
  লেনিনের শাসন (১৯২২-১৯২৪)
  
  স্তালিনের শাসন (১৯২৪-১৯৫৩)
  
  স্তালিন পরবর্তী শাসন (১৯৫৩-১৯৮৫)
  
  গর্বাচেভের আমল (১৯৮৫-১৯৯১)
  
  সোভিয়েত ইউনিয়নের ভাঙ্গন
  
  প্রধান নেতাগণ
  
  সোভিয়েত প্রজাতন্ত্রসমূহের তালিকা 
  
  সোভিয়েত ঐক্য স্নায়ুযুদ্ধ যুগে পৃথিবীর সমাজতান্ত্রিক রাষ্ট্রগুলোর মডেল হিসেবে দাঁড়িয়ে যায়। মূলতঃ চারটি প্রজাতন্ত্র হতে সোভিয়েত ঐক্যের উৎপত্তি হলেও ১৯৫৬ হতে ১৯৯১ সালে ভেঙে যাবার আগে পর্যন্ত এই ইউনিয়নের প্রজাতন্ত্রের সংখ্যা দাঁড়িয়েছিল ১৫ টিতে। এগুলো ছিল -
  
  ১. আর্মেনীয় সোভিয়েত সমাজতান্ত্রিক  প্রজাতন্ত্র
  
  ২. আজারবাইজানি সোভিয়েত সমাজতান্ত্রিক প্রজাতন্ত্র
  
  ৩. বেলারুশীয় সোভিয়েত সমাজতান্ত্রিক প্রজাতন্ত্র
  
  ৪. এস্তোনীয় সোভিয়েত সমাজতান্ত্রিক প্রজাতন্ত্র
  
  ৫. জর্জীয় সোভিয়েত সমাজতান্ত্রিক প্রজাতন্ত্র
  
  ৬. কাজাখ সোভিয়েত সমাজতান্ত্রিক প্রজাতন্ত্র
  
  ৭. কিরগিজ সোভিয়েত সমাজতান্ত্রিক প্রজাতন্ত্র
  
  ৮. লাটভীয় সোভিয়েত সমাজতান্ত্রিক প্রজাতন্ত্র
  
  ৯. লিথুয়ানীয় সোভিয়েত সমাজতান্ত্রিক প্রজাতন্ত্র
  
  ১০. মলদোভীয় সোভিয়েত সমাজতান্ত্রিক প্রজাতন্ত্র
  
  ১১. রুশ সোভিয়েত যুক্তরাষ্ট্রীয় সমাজতান্ত্রিক প্রজাতন্ত্র
  
  ১২. তাজিক সোভিয়েত সমাজতান্ত্রিক প্রজাতন্ত্র
  
  ১৩. তুর্কমান সোভিয়েত সমাজতান্ত্রিক প্রজাতন্ত্র
  
  ১৪. ইউক্রেনীয় সোভিয়েত সমাজতান্ত্রিক প্রজাতন্ত্র
  
  ১৫. উজবেক সোভিয়েত সমাজতান্ত্রিক প্রজাতন্ত্র
  
  সাবেক সোভিয়েত প্রজাতন্ত্র 
  
  ১৯৯১ সালে সোভিয়েত ইউনিয়ন ভেঙে যায় এবং মার্কিন যুক্তরাষ্ট্র এর সাথে স্নায়ুযুদ্ধ শেষ হয়ে যায়। এসময় ভূতপূর্ব সোভিয়েত ঐক্যের ১৫টি প্রজাতন্ত্রের মধ্যে ১১টি নিজেরা একটি শিথিল সমমেল সৃষ্টি করে, যেটা স্বাধীন রাষ্ট্রের রাষ্ট্রমণ্ডল নামে পরিচিত। তিনটি বাল্টিক রাষ্ট্র লিথুয়ানিয়া, লাতভিয়া ও এস্টোনিয়া এই সমমেলে যোগ দেয়নি। এই রাষ্ট্রমণ্ডলের মূল সদস্য থাকলেও তা থেকে তুর্কমেনিস্তানকে বর্তমানে সহযোগী সদস্য করা হয়েছে। তিনটি বাল্টিক রাষ্ট্র লিথুয়ানিয়া, লাটভিয়া ও এস্টোনিয়া ২০০৪ সালে ন্যাটো ও ইউরোপীয় ইউনিয়নে যোগ দেয়।
  
  তথ্যসূত্র
  
  বহিঃসংযোগ 
  
   Impressions of Soviet Russia, by John Dewey.
   Documents and other forms of media from the Soviet Union: 1917–1991.
   A Country Study: Soviet Union (Former)
   Soviet Union Exhibit at Global Museum on Communism with essay by Richard Pipes
   The Soviet Union
  
  বিষয়শ্রেণী:বিলুপ্ত রাষ্ট্র
  বিষয়শ্রেণী:স্নায়ুযুদ্ধ
  বিষয়শ্রেণী:সোভিয়েত ইউনিয়ন
title: সোভিয়েত ইউনিয়ন